
Bucureşti, 28.03.2018
Nr.4c-3/153/2018


AVIZ
asupra proiectului de lege pentru aprobarea Programului de încurajare a investițiilor din zona montană

	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru agricultură, silvicultură, industrie alimentară și servicii specifice care este sesizată în fond, cu proiectul de lege pentru aprobarea Programului de încurajare a investițiilor din zona montană, transmis cu adresa nr. P.L.x.134/2018 din 19 martie 2018, înregistrat sub nr.4c-3/53 din 20 martie 2017.
	Consiliul Legislativ, cu avizul nr.1167/27.12.2017, avizează favorabil proiectul de lege.
	Senatul, în calitate de primă Cameră sesizată, a adoptat proiectul de lege în şedinţa din 14 martie 2018.
	Prezentul proiect de lege are ca obiect aprobarea Programului de încurajare a ivestițiilor din zona montană, pentru perioada 2018-2020, în vederea facilitării accesului la finanțare pentru producătorii și crescătorii de animale din zona montană, în valoare totală de 1 miliard de euro, care se asigură de la bugetul de stat, prin bugetul Ministerului Agriculturii și Dezvoltării Rurale.
	Examinarea proiectului de lege a avut loc în şedinţa comisiei din 27 martie 2018.
[bookmark: _GoBack]	În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.
	Prin obiectul de reglementare şi conţinutul său, proiectul de lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



PREȘEDINTE,
IULIAN IANCU




Șef birou, Cristina Neicu
Consilier parlamentar, Ovidiu Fulga

